Komission asetus (ETY) N:o 2312/92, annettu 31 päivänä heinäkuuta 1992, Ranskan merentakaisten departementtien elävien nautojen hankintajärjestelmän soveltamista koskevista yksityiskohtaisista säännöistä



Virallinen lehti nro L 222 , 07/08/1992 s. 0032 - 0036

Suomenk. erityispainos Alue 3 Nide 44 s. 0127

Ruotsink. erityispainos Alue 3 Nide 44 s. 0127



KOMISSION ASETUS (ETY) N:o 2312/92, annettu 31 päivänä heinäkuuta 1992, Ranskan merentakaisten departementtien elävien nautojen hankintajärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1) ja erityisesti sen 4 artiklan 5 kohdan ja 9 artiklan, sekä katsoo, että asetuksen (ETY) N:o 3763/91 4 ja 7 artiklan mukaisesti olisi naudanliha-alaa ja markkinointivuotta 1992/1993 varten määritettävä toisaalta niiden yhteisön alkuperää olevien puhdasrotuisten siitoseläinten määrä, jotka saavat tukea tuotannon aloittamiseksi merentakaisissa departementeissa, ja toisaalta niiden urospuolisten eläinten lukumäärä, jotka vapautetaan kolmansien maiden suorassa tuonnissa perittävistä tuontitulleista tai jotka saavat muualta yhteisöstä alkuperäisin oleville lähetyksille myönnettävää tukea, olisi vahvistettava edellä mainittujen tukien määrät merentakaisten departementtien hankinnoille toisaalta urospuolisten eläinten ja toisaalta muualta yhteisöstä alkuperäisin olevien siitoseläinten osalta; urospuolisten eläinten osalta nämä tuet olisi vahvistettava siten, että yhteisön sisäiset toimitukset voidaan toteuttaa samanlaisilla hankintaedellytyksillä kuin toimitukset maailmanmarkkinoilta; puhdasrotuisten siitoseläinten osalta nämä tuet olisi vahvistettava ottaen huomioon asetuksen (ETY) N:o 3763/91 4 artiklan 3 kohdassa säädetyt perusteet, merentakaisten departementtien tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt vahvistetaan komission asetuksessa (ETY) N:o 131/92(2), sellaisena kuin se on muutettuna asetuksella (ETY) N:o 2132/92(3); olisi annettava naudanliha-alalla voimassa oleviin kauppatapoihin mukautetut täydentävät yksityiskohtaiset säännöt erityisesti tuontitodistusten ja tuen voimassaoloajan sekä toimijoiden velvoitteiden noudattamisen varmistavan vakuuden suuruuden osalta, erityisen hankintajärjestelmän soveltaminen lihotustoimintaan merentakaisissa departementeissa edellyttää, että kyseessä olevat eläimet lihotetaan ja kulutetaan paikalla; näiden edellytysten noudattamisen varmistamiseksi olisi tätä tarkoitusta varten säädettävä aiheellisista takuista ja tarkastuksista, hankintajärjestelmän moitteettoman hallinnon varmistamiseksi olisi laadittava aikataulu todistushakemusten jättämiselle ja harkinta-aika niiden antamiselle, asetuksen (ETY) N:o 131/92 8 artiklassa säädetään siirtymäkauden hankintajärjestelmästä, joka on voimassa 30 päivään kesäkuuta 1992; tämän vuoksi olisi säädettävä tämän asetuksen soveltamisesta 1 päivästä heinäkuuta 1992, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3763/91 7 artiklan mukaisesti niiden merentakaisissa departementeissa lihotettavien ja kulutukseen tarkoitettujen elävien sonnien määrä, jotka voidaan vapauttaa tulleista ja tuontimaksuista tai joille voidaan myöntää yhteisön tukea, vahvistetaan liitteessä I. 2 artikla 1 Tuontitulleista vapauttaminen edellyttää: a) tuojan tuontihetkellä tekemää kirjallista ilmoitusta siitä, että naudat on tarkoitettu merentakaisissa departementeissa tapahtuvaan lihotukseen 60 päivältä vapaaseen liikkeeseen luovutuspäivästä ja siellä myöhemmin kulutettavaksi; b) tuojan antamaa tuontipäivänä voimassa olevien tullien ja tuontimaksun yhteissumman suuruista vakuutta; c) tuojan kirjallista tuontihetkellä allekirjoittamaa sitoumusta ilmoittaa Ranskan toimivaltaisille viranomaisille kuukauden määräajassa tuontipäivää seuraavasta päivästä tilan tai tilojen nimi, jolla naudat on tarkoitus lihottaa. 2 Vakuus voidaan antaa hakijan valinnan mukaan käteisenä tai Ranskan vahvistamat perusteet täyttävän laitoksen antamana takuulla. 3 Lukuun ottamatta ylivoimaista estettä, vakuus vapautetaan ainoastaan, jos 12 kuukauden kuluessa Ranskan toimivaltaisille viranomaisille toimitetaan todiste siitä, että: a) nauta on lihotettu 1 kohdan c alakohdan mukaisesti ilmoitetulla tilalla tai tiloilla; b) nautaa ei ole teurastettu ennen 1 kohdan a alakohdassa säädetyn määräajan päättymistä tai c) nauta on teurastettu ennen kyseisen määräajan päättymistä terveydellisin perustein tai se on kuollut tautiin tai onnettomuudessa. Vakuus vapautetaan välittömästi todisteen toimittamisesta. Kuitenkin: - jos 12 kuukauden määräaikaa ei ole noudatettu, vapautettavasta vakuudesta vähennetään 15 prosenttia sen määrästä, - jos 12 kuukauden määräaikaa ylitetään enemmän kuin kuusi kuukautta, vakuus menetetään. Vapauttamattomat määrät menetetään tulleina ja tuontimaksuna kukin vastaavasti. 4 Tämän asetuksen soveltamiseksi tuontihetkenä tai -päivänä pidetään vapaaseen liikkeeseen luovutusta koskevan ilmoituksen hyväksymispäivää. 3 artikla 1 Yhteisön tuen saaminen edellyttää: a) hakijan merentakaisiin departementteihin saapumishetkellä tekemää kirjallista ilmoitusta siitä, että naudat on tarkoitettu siellä tapahtuvaan lihotukseen 60 päivää saapumispäivästä ja siellä kulutettavaksi; b) hakijan nautojen saapumishetkellä allekirjoittamaa kirjallista sitoumusta ilmoittaa Ranskan toimivaltaisille viranomaisille kuukauden määräajassa nautojen saapumispäivää seuraavasta päivästä tilan tai tilojen nimi, joilla naudat on tarkoitus lihottaa. 2 Lukuun ottamatta ylivoimaista estettä, tuki maksetaan ainoastaan, jos asetuksen (ETY) N:o 131/92 3 artiklan 1 kohdassa tarkoitettuun tukihakemukseen on liitetty todiste siitä, että a) nauta on lihotettu 1 kohdan b alakohdan mukaisesti ilmoitetulla tilalla tai tiloilla; b) nautaa ei ole teurastettu ennen 1 kohdan a alakohdassa säädetyn määräajan päättymistä tai c) nauta on teurastettu ennen kyseisen määräajan päättymistä terveydellisin perustein tai se on kuollut tautiin tai onnettomuudessa. Poiketen siitä, mitä asetuksen (ETY) N:o 131/92 3 artiklan 1 kohdassa säädetään, jos tukihakemus ja edellä mainittu todiste jätetään 12 kuukauden määräaikaa seuraavina kuutena kuukautena, maksettava tuki on suuruudeltaan 85 prosenttia voimassa olevasta tuesta. 3 Tämän asetuksen soveltamiseksi tuontihetkenä tai -päivänä pidetään tosiasiallista saapumispäivää merentakaisiin departementteihin. 4 artikla 1 Kaikki 1 artiklassa tarkoitetun järjestelmän mukaisesti tuodut tai toimitetut eläimet merkitään: - joko pysyvällä tatuoinnilla, - tai virallisella tai virallisesti hyväksytyllä korvamerkillä, joka kiinnitetään vähintään toiseen eläimen korvista. 2 Kyseinen tatuointi ja merkki tehdään siten, että tarvittaessa on mahdollista, kirjaamalla ne vapaaseen liikkeeseen luovuttamisen tai saapumisen yhteydessä, todeta vapaaseen liikkeeseen luovutuspäivä tai saapumispäivä ja tuojan tai tuen hakijan nimi. 5 artikla Yhteisön tuen määrät vahvistetaan liitteessä II. 6 artikla Asetuksen (ETY) N:o 3763/91 7 artiklassa säädetty, yhteisön alkuperää olevien puhdasrotuisten naudansukuisten siitoseläinten hankintaan Ranskan merentakaisiin departementteihin myönnettävä tuki sekä sitä saavien eläinten määrä vahvistetaan liitteessä III. 7 artikla 1 Ranskan on nimettävä toimivaltainen viranomainen: a) tuontitodistusten myöntämistä varten, b) asetuksen (ETY) N:o 131/92 3 artiklan 1 kohdassa tarkoitetun tukitodistuksen antamista varten, sekä c) tuen maksamiseksi asianomaisille toimijoille. 2 Ranskan on toteutettava tarvittavat toimenpiteet 2 artiklan 1 kohdassa ja 3 artiklan 1 kohdassa säädettyjen velvoitteiden noudattamisen valvomiseksi. 8 artikla Sovelletaan asetuksen (ETY) N:o 131/92 säännöksiä. 9 artikla 1 Todistushakemukset on esitettävä toimivaltaiselle viranomaiselle kunkin kuukauden viiden ensimmäisen työpäivän kuluessa. Todistushakemus voidaan hyväksyä ainoastaan, jos: a) se ei ole suurempi kuin Ranskan julkistama käytettävissä oleva enimmäismäärä; sekä b) ennen todistushakemusten esittämiselle asetetun määräajan päättymistä on toimitettu todiste siitä, että asianomainen on maksanut vakuutena 30 ecua päätä kohti, 2 Todistukset annetaan kunkin kuukauden 10 työpäivänä. 10 artikla 1 Tuontitodistusten voimassaoloaika päättyy niiden myöntämiskuukautta seuraavan kuukauden viimeisenä päivänä. 2 Tukitodistusten voimassaoloaika päättyy niiden antamiskuukautta seuraavan toisen kuukauden viimeisenä päivänä. 11 artikla Edellä 5 ja 6 artiklassa säädetyt tuet maksetaan tosiasiallisesti hankituista määristä. 12 artikla Edellä 5 ja 6 artiklassa tarkoitettujen tukien määriä muutetaan, jos markkinatilanne sitä vaatii. 13 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 356, 24.12.1991, s. 1 (2) EYVL N:o L 15, 22.1.1992, s. 13 (3) EYVL N:o L 213, 29.7.1992, s. 25 LIITE I 1 osa Lihasonnien hankintatase Réunionille 1 päivästä heinäkuuta 1992 30 päivään kesäkuuta 1993. >TAULUKON PAIKKA> 2 osa Lihasonnien hankintatase Guyanalle 1 päivästä heinäkuuta 1992 30 päivään kesäkuuta 1993. >TAULUKON PAIKKA> LIITE II Liitteessä I tarkoitetuille ja yhteisön markkinoilta lähtöisin oleville eläimille myönnetyn tuen määrät >TAULUKON PAIKKA> LIITE III 1 osa Yhteisön alkuperää olevien puhdasrotuisten naudansukuisten siitoseläinten hankinta Réunionille 1 päivästä heinäkuuta 1992 30 päivään kesäkuuta 1993. >TAULUKON PAIKKA> 2 osa Yhteisön alkuperää olevien puhdasrotuisten naudansukuisten siitoseläinten hankinta Guyanaan 1 päivästä heinäkuuta 1992 30 päivään kesäkuuta 1993. >TAULUKON PAIKKA> 3 osa Yhteisön alkuperää olevien puhdasrotuisten naudansukuisten siitoseläinten hankinta Martiniqueen 1 päivästä heinäkuuta 1992 30 päivään kesäkuuta 1993. >TAULUKON PAIKKA> 4 osa Yhteisön alkuperää olevien puhdasrotuisten naudansukuisten siitoseläinten hankinta Guadeloupeen 1 päivästä heinäkuuta 1992 30 päivään kesäkuuta 1993. >TAULUKON PAIKKA>